קרו דרגון אנדוור

קרו דרגון אנדוור (C206ׂ) היא קפסולת חלל שמיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2020. החללית קיבלה את שמה לזכר מעבורת החלל אנדוור, בה טסו לראשונה לחלל חלק מחברי הצוות הראשון של קרו דרגון אנדוור.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית.
היסטוריה
בתוכנית המקורית הייתה מיועדת חללית C206 לביצוע משימת Crew Dragon In-Flight Abort Test, אך הנזק שנגרם לחללית C204 באפריל 2019 במהלך בדיקות במפעל הביא לשינוי בתוכנית של SpaceX. כעת הוחלט שחללית C206 תהיה החללית בה תתבצע טיסה מאוישת ראשונה במסגרת משימה SpaceX Demo-2. בתחילת אפריל 2020 הועברה החללית למתקני נמל החלל קייפ קנוורל לביצוע בדיקות אחרונות. ב-21 במאי הוצבה החללית על גבי משגר פאלקון 9 בכן שיגור 39A במרכז החלל קנדי. השיגור בוצע ב-30 במאי. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. באותו יום הוכרז על שם החללית. החללית התחברה לתחנת החלל הבין-לאומית וצוותה הצטרף למשלחת מס' 63. במהלך השהות בתחנת החלל הוכרז על כך שלחללית יוענק השם "אנדוור". מספר ימים לאחר השיגור קיבלה החללית מנאס"א אישור לשימוש חוזר. החללית נחתה בהצלחה ב-2 באוגוסט 2020.

השיגור השני בוצע באפריל 2021 במסגרת משימה SpaceX Crew-2. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. לאחר חיבור לתחנת החלל וביצוע תוכנית המשימה, חזרה החללית לכדור הארץ לאחר 199 ימים.

הטיסה השלישית שוגרה ב-8 באפריל 2022. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. טיסת Axiom Mission 1 הייתה הטיסה הפרטית הראשונה שנערכה בקפסולות דרגון 2. היא נמשכה 17 ימים.

הטיסה הרביעית בוצעה בשנת 2023. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. החללית חזרה לכדור הארץ לאחר כחצי שנה.

הטיסה החמישית בוצעה בשנת 2024. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. החללית חזרה לכדור הארץ לאחר 235 ימים.

הטיסה השישית בוצעה בשנת 2025. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. החללית חזרה לכדור הארץ לאחר 166 ימים.

אנדוור מחזיקה בשיא הזמן הרב ביותר במסלול של חללית אמריקאית ברמת משימה אנושית, 235 ימים, ובשיא הזמן המצטבר הכולל, 701 ימים בחלל.

תיאור משימות
 מספר טיסה משימה/לוגו תאריך שיגור תעריך נחיתה משגר צוות משך טיסה, ימים הערות 1 SpaceX Demo-250px 30 במאי 2020 2 באוגוסט 2020 B 1058.1 דוגלאס הרלי בוב בנקן 63 טיסה מאוישת ראשונה של חללית מדגם דרגון 2. חיבור לתחנת החלל הבין-לאומית והצטרפות למשלחת מס' 63 2 SpaceX Crew-2 50px 23 באפריל 2021 9 בנובמבר 2021 B 1061.2 שיין קימברו  מייגן מקארתור אקיהקו הושידה תומא פסקה199 חיבור לתחנת החלל הבין-לאומית והצטרפות למשלחת מס' 65 3 Axiom Mission 1 8 באפריל 2022 25 באפריל 2022 B 1062.5  מייקל לופז-אלגריה  לארי קונור מארק פאטי  איתן סטיבה17 טיסה פרטית ראשונה, ביצוע מחקרים 4 SpaceX Crew-650px 2 במרץ 2023 4 בספטמבר 2023 B 1078.1  סטיבן בואן  וורן הובורג סולטאן א-ניאדי  אנדריי פדייב185 חיבור לתחנת החלל הבין-לאומית והצטרפות למשלחת מס' 70 5 SpaceX Crew-850px 4 במרץ 2024 25 באוקטובר 2024B 1083.1  מתיו דומיניק  מייקל באראט ג'נט ג' אפס  אלכסנדר גרבנקין 235 חיבור לתחנת החלל הבין-לאומית והצטרפות הצוות למשלחת מס' 71 6 SpaceX Crew-1150px 1 באוגוסט  2025 15 בינואר 2026B1094-3  זינה קרדמן  מייקל פינק קימיה יאוי  אולג פלטונוב 166 משימה ארוכת טווח. חיבור לתחנת החלל הבין-לאומית והצטרפות הצוות למשלחת מס' 73

קישורים חיצוניים

 מאמרים על החללית
 תיאור החללית באתר היצרן

הערות שוליים

קטגוריה:SpaceX
קטגוריה:דרגון 2